jkorsvik/nowiki_second_scrape_merged huggingface dataset:
Panteão Nacional

Panteão Nacional også kjent som Igreja de Santa Engrácia er monument i Lisboa der fremstående portugisere er gravlagt («det nasjonale pantheon»). Det var opprinnelig en kirke påbegynt på 1600-tallet og omgjort til nasjonalmonument i 1916 under Den første portugisiske republikk. Bygget er et landemerke i bydelen Alfama og står nær Igreja de São Vicente de Fora, et annet betydelig monument. Kuppelen ble tilføyd i 1966.Bygget ble påbegynt i 1682 og arbeid pågikk til 1712 da det ble stående uferdig. Grunnplanet er korsformet, som et gresk kors, og stilen er barokk. Opprinnelig arkitekt var João Antunes (1643-1712). På 1800-tallet ble bygget brukt som brakke for hæren, våpenfabrikk og en periode også som fabrikk for skotøy. Militæret fortsatte å bruke bygget etter at regjeringen hadde definert det som et nasjonalmonument. Bygget ble fullført to år på slutten av Salazars regjeringstid. Noen av sarkofagene hadde tidligere stått i Hieronymittklostret i Lisboa.


== Gravlagte ==
Almeida Garrett (1797-1854), forfatter og politiker
Amália Rodrigues (1920-1999), fadosanger
Aquilino Ribeiro (1885-1963), forfatter
Eusébio (1942-2014), fotballspiller
Guerra Junqueiro (1850-1923), forfatter
Humberto Delgado (1906-1965), general, motstander av Salazar, drept av det hemmelige politiet.
João de Deus de Nogueira Ramos (1830-1896) forfatter
Manuel de Arriaga (1840-1917), president
Óscar Carmona (1869-1951), president
Sidónio Pais (1872-1918), president
Sophia de Mello Breyner Andresen (1919-2004, kisten overfør 2014), forfatter
Teófilo Braga (1843-1924), president
I 2018 ble det tatt initiativ til å flytte Zeca Afonsos grav til Panteão Nacional. Familien avslo fordi de mente det ville vært i strid med hans livsfilosofi.


== Bildegalleri ==

		


== Referanser ==


== Eksterne lenker ==
Offisielt nettsted
Dombjelle

Dombjelle er ei kuleforma, hul bjelle av metall med en dempa, matt klang, en lyd som blir særlig karakteristisk når det er flere bjeller sammen. Bjella er mer eller mindre rund, smidd sammen av to halvdeler eller bøyd til av ett stykke, med hull eller spalter og ei innlagt, løs kule eller en kort metallbit som klirrer når en rister. Dombjeller har blitt brukt på seletøy til trekkdyr som hester med slede, men også okser. Kubjeller er kjent fra jernalderen, seler med dombjeller fra Romerriket. Bjelletypen er også kjent fra rytmeinstrumenter og annet.
Ordet «dombjelle» henger sammen med «dum» i betydninga «avdempa og dump».


== Dombjeller vinterstid ==

Bjeller på hest var tidligere et viktig varslingssystem for trafikk på mørke og glatte vinterveier. I Norge var derfor hestbjeller etter gammel skikk påbudt i vinterhalvåret fra 14. oktober til 14. april.Bjellekranser med flere dombjeller ble særlig brukt til staskjøring med slede, for eksempel ved kirkegang eller kanefart med fakler ved festlige og høytidelige anledninger. Klokkespill for hesteseler med åpne, klokkeforma bjeller istedenfor dombjellekuler, blir kalt sangverk.


== Dombjeller som rytmeinstrument ==
Tilsvarende små, klirrende bjeller brukes også som rytmeinstrumenter, og som pynt på festdrakter.
Kvinner og barn i indisk kulturområde kan bære dombjeller festa til bånd rundt anklene eller livet, og bruk av ankelbjeller er sentralt i flere tradisjonelle, indiske danser.Også utøvere av morris dance, en engelsk folkedans utvikla fra den pantomimiske kampdansen moresca på 1400-tallet, kan feste dombjeller til beina, føttene, hendene eller hodet for å framheve musikken og rytmen.


== Se også ==
Bjelle, lita klokke med knebel (kolv), eller hul metallkule med metallbit
Rangle, leketøy som består av ei stang med ei hul kule med ei mindre kule inni, som lager lyd når en rister på den
Kubjelle, bjelle på lederkua i flokken som gir lydsignal til gjeterne hvor den befinner seg
Bjelleklang (sang), populær, amerikansk julesang opprinnelig fra 1850-tallet


== Referanser ==


== Eksterne lenker ==
(en) Jingle bells – kategori av bilder, video eller lyd på Commons
Treff på søkeordet «dombjelle» i Digitalt museums bildesamling
Eksempler på seletøy og hestebjeller i Hedmark
Seletøy og bjeller i samlingen til Yrjar Heimbygdslag
UCI WorldTour 2019

UCI WorldTour 2019 var den niende utgaven av UCI WorldTour. Den inneholder endags- og etapperitt i Europa, Asia, Australia og Nord-Amerika. 


== Ritt ==
Kalenderen for 2019 ble annonsert i juni 2018. Da var Abu Dhabi Tour erstattet av UAE Tour, en sammenslåing med Dubai Tour.I september 2018 fikk Tredagers i De Panne (Driedaagse Brugge-De Panne) WorldTour-status som endagsritt.I november 2018 ble det annonsert at Presidential Cycling Tour of Turkey ble flyttet tilbake til april etter at de to seneste utgavene var arrangert i oktober.


== Lag ==


=== UCI WorldTeam ===
De 18 lagene som deltok i 2018-sesongen deltok også i 2019.


== Referanser ==


== Eksterne lenker ==
Side hos UCI
Giro d’Italia 2019

Giro d'Italia 2019 var den 102. utgaven av Giro d'Italia. Rittet startet 11. mai med en tempoetappe i Bologna og ble avsluttet 2. juni i Verona.  
Rittets 21 etapper gikk over totalt 3518,5 km og holdt tre individuelle tempoetapper.Rittet ble vunnet sammenlagt av ecuadorianeren Richard Carapaz.


== Lag og ryttere ==
176 ryttere fra 22 lag og 33 nasjoner stilte til start. Ingen nordmenn var med i rittet. Blant forhåndsfavorittene til sammenlagtseieren var Primož Roglič, Tom Dumoulin, Simon Yates, Vincenzo Nibali og Miguel Ángel López.


== Etappene ==


== Trøyene dag for dag ==


== Resultater ==


=== Sammenlagt ===


=== Andre konkurranser ===


== Referanser ==


== Eksterne lenker ==
Offisielt nettsted 
(en) Giro d'Italia 2019 – kategori av bilder, video eller lyd på Commons 
(en) Giro d'Italia 2019 - ProCyclingStats
Tour Down Under 2019

Tour Down Under 2019 var den 21. utgaven av sykkelrittet Tour Down Under og ble arrangert fra 15. til 20. januar 2019. 
Fjorårsvinner Daryl Impey vant sammenlagt og var dermed den første til å vinne to år på rad. Richie Porte ble, som i 2018, nummer to etter å ha vunnet etappen til Willunga Hill for sjette gang på rad. Patrick Bevin ledet før siste etappe, men ble skadet i en velt på den femte etappen.


== Lag ==


== Etapper ==


=== 1. etappe ===


=== 2. etappe ===


=== 3. etappe ===


=== 4. etappe ===


=== 5. etappe ===


=== 6. etappe ===


== Sammenlagt ==


== Referanser ==


== Eksterne lenker ==
Offisielt nettsted 
(en) Tour Down Under 2019 - ProCyclingStats
Liste over skip bygget ved Meyer verft

Liste over skip bygget ved Meyer verft inneholder et utvalg skip som er bygget ved Meyer verft i Papenburg, Tyskland.
Oppgitte data er ved levering fra verftet til kunde.


== Referanser ==


== Eksterne lenker ==
(en) Ships built at Meyer Werft, Papenburg – kategori av bilder, video eller lyd på Commons
(en) Papenburger Werftsmuseum – kategori av bilder, video eller lyd på Commons
«Unsere Schiffe». Meyer Werft. Besøkt 17. januar 2019.
Vuelta a España 2019

Vuelta a España 2019 var den 74. utgaven av Vuelta a España. Rittet startet med en lagtempo i Torrevieja 24. august og ble avsluttet i Madrid 15. september.Sloveneren Primož Roglič vant sammenlagt i det som var Slovenias første sammenlagtseier i en Grand Tour.  Han vant foran Alejandro Valverde (rittets eldstemann) og sin landsmann Tadej Pogačar (rittets yngstemann) som også vant tre etapper og tok ungdomstrøya. Carl Fredrik Hagen ble nummer åtte sammenlagt, den beste norske plasseringen i en Grand Tour noensinne.


== Deltakere ==

176 ryttere fra 22 lag og 30 nasjoner stilte til start. Blant disse var tre nordmenn; Edvald Boasson Hagen og de to Grand Tour-debutantene Carl Fredrik Hagen og Rasmus Fossum Tiller.


== Etappene ==


== Trøyene dag for dag ==


== Resultater ==


== Referanser ==


== Eksterne lenker ==
Offisielt nettsted 
(en) Vuelta a España 2019 – kategori av bilder, video eller lyd på Commons 
(en) Vuelta a España 2019 - ProCyclingStats
Musical-svindlerne

Musical-svindlerne  (originaltittel: The Producers) er en amerikansk komedie fra 1967 regissert av Mel Brooks og med Zero Mostel, Gene Wilder, Dick Shawn og Kenneth Mars i hovedrollene. Filmen var Brooks' regidebut, og vant Oscar for beste originalmanus.Musical-svindlerne var forelegget til scenemusikalen The Producers, som har blitt oppført også på norske scener under den engelske originaltittelen. Sceneversjonen ble senere adaptert til en ny filmmusikal i 2005.


== Referanser ==


== Eksterne lenker ==
(en) Musical-svindlerne på Internet Movie Database 
(no) Musical-svindlerne hos Filmfront 
(sv) Musical-svindlerne i Svensk Filmdatabas 
(da) Musical-svindlerne i Danmark Nationale Filminstitut 
(fr) Musical-svindlerne på Allociné 
(nl) Musical-svindlerne på MovieMeter 
(en) Musical-svindlerne på AllMovie 
(en) Musical-svindlerne på Turner Classic Movies 
(en) Musical-svindlerne på Rotten Tomatoes 
(en) Musical-svindlerne på Metacritic
Ole Johan Storm

Ole Johan Storm (født 1. januar 1806 i Kristiansand, død 17. februar 1850 i Lardal) var en norsk prest som var sogneprest i Rendalen og Lardal, og som under sine år i Rendalen var den første ordføreren i Rendalen 1838–1845. I Jacob Breda Bulls bygdebok for Rendalen beskrives han som «liten og sykelig, upraktisk og aldeles ukjendt med Gaardsbrug, men en dygtig Præst med særskilt videnskabelige Interesser.»Hans far var organist Johan Fredrik Storm. Ole Johan Storm tok artium i 1824, ble cand.theol. i 1829, og var kapellan i Hedrum fra 1831 og i Vågå fra 1836. Han var sogneprest i Rendalen fra 1838, og i Lardal fra 1845.Han giftet seg i 1836 med Hanna Jørgine Mathilde Breda (1815–1869), som var søskenbarn med Henriette Margrethe Breda, gift Bull. Henriette etterfulgte sin kusine som prestefrue i Rendalen, og ble mor til forfatteren Jacob Breda Bull. Ole Johan og Hanna hadde fem barn, blant dem professor Johan Storm (1836–1920), losoldermann og ordfører Oscar Storm (1838–1915) og professor Gustav Storm (1845–1903). Etter ektemannens død bosatte Hanna Storm seg i Fredensborgveien i Kristiania, sammen med to av sønnene.


== Referanser ==
Anders Færden

Anders Færden (født 22. juni 1860 i Norderhov, død 26. oktober 1939 i Oslo) var en norsk jurist og dommer i Oslo byrett.


== Liv ==
Han var sønn av offiseren Anders Olsen Færden (1824–1914) og Sophie Martine Hansen (1829–94), bror av offiseren Wilhelm Færden og nevø av stortingsrepresentant Olaus Færden. Etter å ha vært elev ved Nissens skole og Gjertsens skole ble han student i 1878 og cand. jur. i 1883. Deretter var han sakfører i Halden, før han ble ansatt i Justisdepartementet i 1883. Her ble han byråsjef ved første sivilkontor i 1896. Fra 1898 til 1930 var han assessor i Oslo byrett. Han hadde i 1893 foretatt en studiereise til Frankrike, Italia og Tyskland for å studere strafferetten i disse landene.
Færden skrev en rekke artikler i aviser og tidsskrifter, særlig om emner fra strafferetten. Han overtok utgivelsen av den avdøde juristen Ole Hansen Rolfsens formularbok (samling av eksempler på brev, kontrakter og lignende), før han utarbeidet sin egen formularbok (Praktisk juridisk formularbog) i 1906. Dessuten utga han en ufullendt Norsk Lovsamling fra 1660 indtil Nutiden. Han var medlem av Société de législation comparée, Société générale des prisons og den norske sedelighetsforeningen Kristiania Forening til Fremme af Sædelighet (senere Oslo Moralvernforening). Han arbeidet for å bekjempe prostitusjon og løsgjengeri og var norsk representant på forskjellige internasjonale konferanser for å bekjempe «den hvite slavehandelen» (internasjonal handel med kvinner og barn). Da det nye mediet kinofilmen kom til Norge, gikk han inn for å innføre filmsensur. Dette ble også virkelig innført ved opprettelsen av Statens filmkontroll i 1913.
Fra 1915 var han eier av slektsgården Færden i Norderhov.


== Utmerkelser ==
Han ble ridder av Vasaordenen i 1898 og av Dannebrogsordenen i 1900.


== Referanser ==


== Litteratur ==
Hvem er hvem?. Kunnskapsforl. 1934. 
Studenterne fra 1878. Kristiania: Aktie-bokgtrykkeriet. 1902. 


== Eksterne lenker ==
(no) Anders Færden i Norsk biografisk leksikon
Sif Nikoline Bendix Madsen

Sif Nikoline Bendix Madsen (født 24. juli 2001) er en dansk triatlet. 


== Idrettskarriere ==
Madsen deltok i Triathlon Youth European Championships Festival 2016, der hun vant kvinneklassen, og kom på sjetteplass i lagkonkurransen. Hun deltok i Nordisk mesterskap i terrengløp 2016, og kom der på tiendeplass. 
I EM i triatlon 2017 i Kitzbühel kom hun på andreplass i juniorklassen, bak britiske Kate Waugh, og hun deltok på Danmarks stafettlag som vant mix-stafetten. Hun deltok på Danmarks lag som kom på 16.-plass i mix-stafetten under VM i triatlon mixed stafett 2017, og i Europacupen i terrengløp for klubblag 2017 kom hun på 12.-plass i juniorklassen individuelt, og fikk bronse i lagkonkurransen i juniorklassen, sammen med laget sitt, Sparta AM. I Nordisk mesterskap i triatlon 2017 fikk hun sølv i eliteklassen, bak Amanda Bohlin fra Sverige. 
Hun kom på 13.-plass i juniorklassen under EM i triatlon 2018, og deltok på Danmarks lag som kom på 15.-plass i mix-stafetten i juniorklassen. Hun kom på tredjeplass i det danske mesterskapet i triatlon. I Nordisk mesterskap i triatlon 2018 fikk hun sølv i juniorklassen, bak Anne Holm. I oktober deltok hun i Triatlon under Sommer-OL for ungdom 2018, og kom der på andreplass individuelt, og deltok på det sammensatte laget Europa 1, som vant mix-stafetten. 


== Referanser ==


== Eksterne lenker ==
(en) Sif Nikoline Bendix Madsen – ITU 
(en) Profil hos Sommer-OL for ungdom 2018 Arkivert 19. januar 2019 hos Wayback Machine.
Aleix Gómez

Aleix Gómez Abelló (født 7. mai 1997 i Sabadell) er en spansk profesjonell håndballspiller, som er kantspiller for den spanske håndballklubben Barcelona og det spanske håndballandslaget.
Han ble tatt ut til å representere Spania i Håndball-VM 2019 i Danmark og Tyskland.


== Referanser ==


== Eksterne lenker ==
(en) Aleix Gómez – Olympedia 
(en) Aleix Gómez – Det europeiske håndballforbundet (EHF)
Tazana Kamanga-Dyrbak

Tazana Mikkel Kamanga-Dyrbak (født 12. januar 2002) er en dansk friidrettsutøver. Han vant 200 meter under Nordisk juniormesterskap i friidrett 2018.


== Idrettskarriere ==


=== Sesongen 2017 ===
Kamanga-Dyrbak vant 300 meter under Världsungdomsspelen i 2017, og han vant 100 meter, 200 meter og 300 meter i det danske U16-mesterskapet i friidrett.


=== Sesongen 2018 ===
I Copenhagen Open fikk han sølv på 100 meter med tiden 10,65, og han vant 100 meter under Världsungdomsspelen i Göteborg. I U18-EM i friidrett 2018 kom han på sjetteplass på 100 meter og fjerdeplass på 200 meter. Han deltok i Nordisk juniormesterskap i friidrett 2018, og fikk der to medaljer. Individuelt vant han 200 meter, med ny personlig rekord på 20,99 sekunder, og han deltok på Danmarks stafettlag som vant 4 x 100 meter stafett. 
Han representerte Sparta AM under Europacupen i friidrett for klubblag (Junior U20), og vant der både 100 og 200 meter. Han satte der personlig rekord på 100 meter, med 10,58 sekunder. Han representerte Danmark under Sommer-OL for ungdom 2018, og kom der på fjerdeplass på 200 meter. 


== Referanser ==


== Eksterne lenker ==
(en) Tazana Kamanga-Dyrbak – Olympedia 
(en) Tazana Kamanga-Dyrbak – World Athletics 
(en) Profil hos Sommer-OL for ungdom 2018 Arkivert 19. januar 2019 hos Wayback Machine.
Nidaros Idrettsungdomsskole

Nidaros Idrettsungdomsskole er en privatskole som ligger på Tiller i Trondheim. Skolen er godkjent med idrettsprofil, noe som innebærer at skolens elever vil ha idrett og fysisk aktivitet hver dag. I øvrige fag følger skolen Kunnskapsløftet på samme måte som offentlige skoler.
Per 1. januar 2019 har skolen 150 elever, og dette er det maksimale antallet elever skolen har tillatelse fra myndighetene til å tilby undervisning. Elevene fordeles på 8., 9. og 10. trinn. Elever fra hele landet kan søke om skoleplass. 
Nidaros Idrettsungdomsskole er en MOT-skole. Søsterskolen til Nidaros Idrettsungdomsskole er Trondheim Idrettsungdomsskole, som ligger på østsiden av byen i bydelen Lade. Søsterskolen har samme formål og organisering.


== Historikk ==
Skolen startet opp i 2005, og er en stiftelse opprettet av Jan Martin Iversen og Jostein Iversen.. 
Skolen følger vedtekter fra 2010.
I desember 2018 godkjente utdanningsdirektoratet Nidaros Idrettsungdomsskole (i samarbeid med Norges Sjakkforund) sin læreplan om sjakk som nytt valgfag i ungdomsskolen.


== Referanser ==


== Eksterne lenker ==
Stiftelsesregisteret: Vedtekter for stiftelsen Nidaros Idrettsungdomsskole datert 23. mars 2010. Besøkt 18. januar 2019.
Skruedrevne landkjøretøy

Skruedrevne landkjøretøy er et terrenggående landkjøretøy med et unikt fremdriftssystem basert på skruedrift, det vil si to store horisontale sylindre i kjøreretningen med utvendige skruegjenger basert på Arkimedes' skrue. Med denne fremdriftsmetoden vil kjøretøyet være i stand til å ta seg fram på terreng og underlag med myk og løs masse som snø og mudder med tungt lass, men kan ikke ta seg over bar mark og forsere hindringer med solid grunn ettersom det vil «grave seg fram» dypt i løsmassene. Men i ufremkommelig terreng hvor det ikke er mulig med andre fremdriftsmetoder, som belte, ski og endog båt, er det utmerket som et amfibisk kjøretøy på myk grunn og løsgrunn.


== Referanser ==


== Litteratur ==
Sverre Petterssen. (1974). Kulinger fra nord: en værvarslers erindringer. Oslo: Aschehoug & Co. ISBN 82-03-06279-2. 


== Eksterne lenker ==
Russian ZIL screw-driven vehicle (1) på YouTube
Russian ZIL screw-driven vehicle (2) på YouTube
Extreme offroad from Russia  på YouTube
Fordson Snow Machine - 1929 Concept  på YouTube
How Screw-Drive Vehicles Work
SCREW PROPELLED VEHICLES
Cyclocassis

Cyclocassis er en slekt biller som tilhører familiegruppen bladbiller (Chrysomelidae).


== Utseende ==
Ganske små, brede, halvblanke, gule (i alle fall på døde eksemplarer) skjoldbiller med brunrødt midtparti. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval, bredest noe bak dekkvingenes rot. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en kontinuerlig kurve.  Oversiden er fint punktert, med regelemessige punktrader på dekkvingene midtre del.


== Levevis ==
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.


== Utbredelse ==
Slekten er utbredt fra Mexico i nord til Ecuador i sør og Fransk Guyana i øst.


== Systematisk inndeling ==
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Skjoldbiller, Cassidinae Stephens, 1831
stamme (tribe) Cassidini Gyllenhal, 1813 – eneste gruppe som er representert i Europa
slekten Cyclocassis Spaeth, 1913
Cyclocassis circulata (Boheman, 1855)
Cyclocassis secunda Borowiec, 1998


== Referanser ==


== Litteratur ==
Borowiec, L. 1999. A world catalogue of the Cassidinae (Coleoptera: Chrysomelidae). Biologica Silesiae, Wroclaw.
Cyclocassis på ITIS


== Eksterne lenker ==
(en) Cyclocassis i Encyclopedia of Life 
(en) Cyclocassis i Global Biodiversity Information Facility 
(en) Cyclocassis hos ITIS 
Cassidinae of the world – an interactive manual (Coleoptera: Chrysomelidae)
(en) Cassidinae – kategori av bilder, video eller lyd på Commons
Gratiana

Gratiana er en slekt biller som tilhører familiegruppen bladbiller (Chrysomelidae).


== Utseende ==
Ganske små, ovale, halvblanke, brungule (i alle fall på døde eksemplarer) skjoldbiller, sjeldnere grønnlige. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, bredest noe bak dekkvingenes rot. Dekkvingene er noe langstrakte og nesten jevnbrede. Pronotum er rundet, dekkvingenes "skuldre" noe framskytende. Oversiden er kraftig punktert, med regelemessige punktrader på dekkvingene midtre del.


== Levevis ==
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Disse artene lever på planter i søtvierfamilien.


== Utbredelse ==
Slekten er vidt utbredt fra Texas i nord til det nordlige Argentina i sør.


== Systematisk inndeling ==
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Skjoldbiller, Cassidinae Stephens, 1831
stamme (tribe) Cassidini Gyllenhal, 1813 – eneste gruppe som er representert i Europa
slekten Gratiana Spaeth, 1913
Gratiana boliviana Spaeth, 1926
Gratiana conformis (Boheman, 1854)
Gratiana graminea (Klug, 1829)
Gratiana insculpta (Boheman, 1855)
Gratiana lutescens (Boheman, 1854)
Gratiana pallidula (Boheman, 1854)
Gratiana spadicea (Klug, 1829)


== Referanser ==


== Litteratur ==
Borowiec, L. 1999. A world catalogue of the Cassidinae (Coleoptera: Chrysomelidae). Biologica Silesiae, Wroclaw.
Cyclocassis på ITIS


== Eksterne lenker ==
(en) Gratiana i Encyclopedia of Life 
(en) Gratiana i Global Biodiversity Information Facility 
(en) Gratiana hos ITIS 
(en) Gratiana hos NCBI 
(en) Kategori:Gratiana – bilder, video eller lyd på Wikimedia Commons 
Cassidinae of the world – an interactive manual (Coleoptera: Chrysomelidae)
(en) Cassidinae – kategori av bilder, video eller lyd på Commons
Paul Baecker

Paul Wilhelm Erich Baecker (født 27. oktober 1874 i Eberspark, Landkreis Wirsitz i provinsen Posen i  Kongeriket Preussen; død 23. januar 1946 i Zehlendorf i den amerikanske sone av Berlin i Tyskland) var en tysk  journalist og politiker (Deutschnationale Volkspartei).